Ай ланкэли

Әй мәта ԓатнә ай ԓӓӈкәли воԓ. Чи вӑԓтаԓ, чи ӄоԓтаԓнә, Наӈкәӈ йӑвән, Ҷэҷәӈ йӑвән поӈәԓнә воԓ. Чӑӄа том мәта аԓәӈнә йӑвән ӄонәӈа нык мән, чӑӄа тэм йӓӈкәт нопәтԓат. Әй йӓӈк mэԓ нопәтԓи, ԓӱвнә кӱрәԓ товә өвәрӄәмтәтәӽ.

– Ых, ых! Чӑӄа кӱрам!

– Чӑӄа кӱра ноӄ вәйэ! Ма вәԓэ тэм йӱвмам мӓрә, ар пәҷәӈ өв нык рыӽәмтәм.

– Чу йәӽән mут, әссән mут! Өс ар пәҷәӈ өв нык рыӽәмтән! Тэм mэԓ ӓтәр ӄӑтәԓ вӓртә ԓатнә, ӄӑтәԓнам иԓә ԓоԓԓән.

Mӑӄа ӄӑтәԓ њӑвмиԓәԓ:

– Я, йоӄӄән, љэвәтԓәттән ӄунтә, нын мәта кӱтыннә ԓивтыттән, мант товә аԓ таԓиԓиттән.

Чу ӄӑтәԓнам њӑвмиԓәԓ:

– Әй йәӽән mут, әссән mут! Mэт пәԓәӈ ӄӑтәԓ вӓртә ԓатнә, пәԓәӈ онтнам пӓнтәмтәԓән, нӓм әй мәтԓи-пә әнтэм!

Чи, mӑӄа пәԓәӈ њӑвмиԓәԓ:

– Йа, mӑӄа, йоӄӄән, љэвәтԓәттән ӄунтә, нын мәта кӱтыннә ԓивтыттән. Мант товә аԓ таԓиԓиттән.

Йа, чака, пәԓәӈнам њӑвмиԓәԓ:

– Әй йәӽән mут, әссән mут! Тӑм mэт вот ӄӑтәԓ вӓртә ԓатнә, вотнә иԓмәӽтәԓө, туԓө – әй мәтԓи-пә әнтэм!

Вот њӑвмиԓәԓ:

– Чӑӄа, кәш, йоӄӄән, љэвәтԓәттән ӄунтә, нын мәта кӱтыннә ԓивтыттән, мант това аԓ таԓиԓиттән.

Чӑӄа чу вотнам њӑвмиԓәԓ:

– Әй йәӽән mут, әссән mут! Нӱӈ том торәм, том иԓәм пӓләкнә кӓв. Чу кӱҷ повԓэ, муӽты виҷә-пә әнтә питәԓ.

Чу кӓв њӑвмиԓәԓ:

– Чӑӄа, йоӄӄән, љэвәтԓәттән ӄунтә, нын мәта кӱтыннә љивтыттән. Мант това аԓ таԓиԓиттән.

Йа, чу кӓвнам њӑвмиԓәԓ:

– Әй йәӽән mут, әссән mут! Сӓвәр-войәӽнә вәԓэ кит пыҷ, ӄөԓәм пыҷ муӽты мәнԓө.

   Чу сӓвәр-войәӽ њӑвмиԓәԓ:

– Йа, mӑӄа, йоӽәт, љэвәтԓәтәӽ ӄунтә, нәӈ мәта кӱтыннә љивтытәӽ. Мант товә аԓ таԓиԓитәӽ.

Чу сӓвәр-войәӽнам њӑвмиԓәԓ:

– Әй йәӽән mут, әссән mут! Вош Ворт Ики ԓәӽԓәӽ Лаӈинә кӱтпаны товәмԓө, ҷөпӽә рӓвипԓө.

Чу Вош Ворт Ики ԓәӽԓәӽ Лоӈи њӑвмиԓәԓ:

– Чӑӄа, нәӈ, йоӽәт, љэвәтԓәтәӽ ӄунтә, нәӈ мәта кӱтыннә љивтытәӽ. Мант това аԓ таԓиԓитәӽ.

Вош Ворт Ики ԓәӽԓәӽ Лоӈинам њӑвмиԓәԓ:

– Әй йәӽән mут, әссән mут! ртанә ԓӑвәсԓәтә ԓатнә, mӑрэкинтәӽәԓмин вӧвипԓән.

Вош Ворт Ики њӑвмиԓәԓ:

– Mӑӄа, йоӽәт, љэвәтԓәтәӽ ӄунтә, нәӈ мәта кӱтыннә љивтытәӽ. Мант това аԓ таԓиԓитәӽ.

Mӑӄа Вош Ворт Икинам њӑвмиԓәԓ:

– Әй йәӽән mут, әссән mут! Тӑм mэԓ потмин пӓвтаӽә вӓрта ԓатнә, тӱвәтнам љољљән, тӱвәт пӓвәмтә ԓатнә, уттән рәкәнԓән.

Тӱвәт њӑвмиԓәԓ:

– Йа, љэвәтԓәтәӽ ӄунтә, нәӈ мәта кӱтыннә љивтытәӽ. Мант това аԓ таԓиԓитәӽ.

Тӱвәтнам њӑвмиԓәԓ:

– Әй йәӽән mут, әссән mут! Йәӈкнә посәмԓө, сыԓәмтәԓән, ӄопәԓԓән – әй мәтԓи-пә әнтэм!

Йәӈк ӓптәмтәӽәԓ, ӄоймәмтәӽәԓ, ай ланкэли әнтэм, мәтли әнтэм. Йӓӈк итпи нопэтли.